pythainlp/thaigov-v2-corpus-22032023 huggingface dataset:
วันอาทิตย์ที่ 9 ตุลาคม 2565
ครม. ไฟเขียวให้ “เอกชน” เข้าทำประโยชน์ในพื้นที่ป่าไม้ หนุนสร้างสวนป่า ร่วมแก้ปัญหาป่าเสื่อมโทรม
.....
ที่ประชุม ครม. (5 ต.ค. 65) เห็นชอบให้ “ภาคเอกชน” เข้าทำประโยชน์ในพื้นที่ป่าไม้ เพื่อปลูกสร้างสวนป่าตามกฎหมายและระเบียบที่เกี่ยวข้อง ซึ่งจะช่วย “เพิ่มพื้นที่ป่าไม้” ควบคู่กับ “ฟื้นฟู” ทรัพยากรธรรมชาติในป่าที่เสื่อมโทรม
.
โดย “ยกเลิก” มติ ครม. เมื่อวันที่ 15 พ.ค. 2533 ที่ให้ระงับการอนุญาตให้เข้าทำประโยชน์ในพื้นที่ป่าไม้เพื่อการปลูกสร้างสวนป่าภาคเอกชนไว้ชั่วคราว และมติ ครม. เมื่อวันที่ 8 ก.ย. 2535 ที่กำหนดเงื่อนไขการอนุญาตให้ภาคเอกชนเข้าทำประโยชน์ในพื้นที่ป่าไม้เพื่อการปลูกสร้างสวนป่าในลักษณะที่เป็นข้อจำกัด
.
ทั้งนี้ กรมป่าไม้ได้กำหนดมาตรการควบคุมการเข้าทำประโยชน์ในพื้นที่ป่า เพื่อไม่ให้มีการรุกล้ำเข้าไปในพื้นที่ป่าที่ไม่ได้รับอนุญาต ตามกฎกระทรวงการขออนุญาตและการอนุญาตทำประโยชน์ในเขตป่า พ.ศ. 2558 และระเบียบที่เกี่ยวข้อง ซึ่งผู้ขอเข้าทำประโยชน์ต้องปฏิบัติตามหลักเกณฑ์และเงื่อนไขที่กำหนดโดยเคร่งครัด
.
การที่รัฐบาลให้ภาคเอกชนเข้าทำประโยชน์ในพื้นที่ป่าไม้ในครั้งนี้ จะมีส่วนช่วยแก้ไขปัญหาด้านทรัพยากรธรรมชาติที่มีความเสื่อมโทรม โดยเฉพาะในส่วนของ “พื้นที่ป่าไม้ที่ลดลง” เกิดการใช้ประโยชน์และสร้างการเติบโตบนฐานทรัพยากรอย่างสมดุล เพิ่มพื้นที่ป่าสำหรับกักเก็บคาร์บอน ซึ่งสามารถนำมาคำนวณเป็นคาร์บอนเครดิตได้ในอนาคต
.
อ่านเพิ่มเติม คลิกhttps://www.thaigov.go.th/news/contents/details/60111
#ไทยคู่ฟ้า#สื่อสารรัฐบาลไทย
-------------------
วันอังคารที่ 6 กันยายน 2565
ครม.อนุมัติงบกลางกว่า 279 ล้านบาท จ่ายค่าทำศพผู้สูงอายุรายละ 3,000 บาท กว่า 9.3 หมื่นคน
ครม.อนุมัติงบกลางกว่า 279 ล้านบาท จ่ายค่าทำศพผู้สูงอายุรายละ 3,000 บาท กว่า 9.3 หมื่นคน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 กันยายน 2565 ว่า ครม.อนุมัติงบกลางปี 2565 รายการเงินสำรองจ่ายเพื่อกรณีฉุกเฉินหรือจำเป็น วงเงิน 279.38 ล้านบาท เพื่อเป็นเงินสนับสนุนค่าจัดการศพผู้สูงอายุตามประเพณีรายละ 3,000 บาท ที่ค้างจ่ายในงบประมาณปี 2565 ตั้งแต่เดือนตุลาคม 2564 – พฤษภาคม 2565 จำนวนทั้งสิ้น 93,127 ราย ตามที่กระทรวงพัฒนาสังคมและความมั่นคงของมนุษย์
สำหรับคุณสมบัติผู้สูงอายุที่ได้รับสิทธิเงินค่าจัดการศพตามประเพณี รายละ 3,000 บาท มีดังนี้ 1)ผู้สูงอายุที่เสียชีวิตจะต้องมีอายุเกิน 60 ปีบริบูรณ์ขึ้นไป สัญชาติไทย 2)ผู้สูงอายุที่มีบัตรสวัสดิการแห่งรัฐ หรือผู้สูงอายุมีคุณสมบัติตามเกณฑ์บัตรสวัสดิการแห่งรัฐ แต่ยังไม่มีบัตรสวัสดิการฯ หรือยังไม่ได้ลงทะเบียน ต้องให้ผู้อำนายการเขต หรือนายอำเภอ หรือกำนัน หรือผู้ใหญ่บ้าน หรือนายกเทศมนตรี หรือนายกองค์การบริหารส่วนตาบล หรือนายกเมืองพัทยา หรือประธานชุมชน เป็นผู้ออกหนังสือรับรองตามแบบที่อธิบดีกรมกิจการผู้สูงอายุกำหนด 3)ผู้สูงอายุที่อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใดๆ ของรัฐหรือองค์กรปกครองส่วนท้องถิ่นที่ดำเนินการลักษณะเดียวกัน ซึ่งจัดการศพตามประเพณี โดยมูลนิธิ สมาคม วัด มัสยิด โบสถ์
นางสาวรัชดากล่าวด้วยว่า ขั้นตอนการยื่นคำขอรับเงินค่าจัดการศพผู้สูงอายุที่เข้าเกณฑ์ สามารถยื่นคำขอในท้องที่ที่ผู้สูงอายุมีชื่ออยู่ในทะเบียนบ้านหรือภูมิลำเนาที่เสียชีวิต หากเป็นพื้นที่ กทม. ให้ยื่นคำขอที่สำนักงานเขต ส่วนจังหวัดอื่น ให้ยื่นคำขอที่สำนักงานพัฒนาสังคมและความมั่นคงของมนุษย์จังหวัด หรือที่ว่าการอำเภอ หรือสำนักงานเทศบาล หรือที่ทำการองค์การบริหารส่วนตาบล หรือศาลาว่าการเมืองพัทยา โดยต้องยื่นคำขอภายใน 6 เดือน นับตั้งแต่วันที่ออกใบมรณบัตรพร้อมเอกสารประกอบการยื่นคำขอเงินค่าจัดการศพ ดังนี้ 1)ใบมรณบัตรของผู้สูงอายุ 2)บัตรสวัสดิการแห่งรัฐของผู้สูงอายุ 3)บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายและเลขประจำตัวประชาชนของผู้ยื่นคำขอ กรณีการจัดการศพตามประเพณีโดยมูลนิธิ สมาคม วัด มัสยิด โบสถ์ ให้แนบหนังสือแสดงการจดทะเบียนหรืออนุญาตให้สร้าง จัดตั้ง หรือดำเนินงานมูลนิธิ สมาคม วัด มัสยิด โบสถ์ด้วย 4)สมุดบัญชีเงินฝากธนาคารของผู้ยื่นคำขอ 5)แบบแจ้งข้อมูลการรับเงินโอนผ่านระบบ Krungthai Corporate Online 6)แบบคำขอรับเงินสงเคราะห์ และรับรองผู้รับผิดชอบในการจัดการศพผู้สูงอายุตามประเพณี (ศผส.01) หรือ (ศผส.02) แล้วแต่กรณี
วันอาทิตย์ที่ 9 ตุลาคม 2565
ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู
ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู
เมื่อวันที่ 7 ตุลาคม 2565 นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่กำกับดูแลการปฏิบัติงานพิธีการศพที่ได้รับพระราชทาน จากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู ให้เป็นไปด้วยความเรียบร้อย และเยี่ยมให้กำลังใจผู้ปกครอง และญาติของผู้เสียชีวิต โดยมีนายโกวิท ผกามาศ ผู้อำนวยการสำนักงานศิลปวัฒนธรรมร่วมสมัย นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัดหนองบัวลำภู อุดรธานี เลย นายชนะกิจ คชชี ผู้อำนวยการกองพิธีการศพที่ได้รับพระราชทาน ข้าราชการ และเจ้าหน้าที่กองพิธีการศพที่ได้รับพระราชทานเข้าร่วม ณ วัดราษฎร์สามัคคี จังหวัดหนองบัวลำภู
วันเสาร์ที่ 29 ตุลาคม 2565
"ชัยวุฒิ” เอาจริงหลังเจ้าหน้าที่รัฐผิด PDPA เผย 2 ป. กวาดล้างโทษหนัก สีเทาออนไลน์
"ชัยวุฒิ” เอาจริงหลังเจ้าหน้าที่รัฐผิด PDPA เผย 2 ป. กวาดล้างโทษหนัก สีเทาออนไลน์
“ชัยวุฒิ”ขอบคุณตำรวจทลายแก๊งพนันออนไลน์เอาผิดแล้ว184คดีเผย“บิ๊กป้อม”นัดทุกหน่วยงานถกปัญหาอาชญากรรมออนไลน์สัปดาห์หน้าหลังพบจนท.รัฐตัวการขายข้อมูลแก๊งคอลเซนเตอร์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสกล่าวถึงกรณีเจ้าหน้าที่ตำรวจประสานกำลังเข้าจับกุมแก๊งแอพพลิเคชั่นพนันออนไลน์ชาวจีนกว่า50คน  และมีเม็ดเงินเข้าใช้บริการมากถึง500ล้านบาท โดยขอบคุณเจ้าหน้าที่ตำรวจทุกฝ่ายทั้งตำรวจไซเบอร์ตำรวจนครบาลและตำรวจตรวจคนเข้าเมืองที่เร่งรัดกวาดล้างปัญหาอาชญากรรมทั้งอาชญากรรมออนไลน์และสถานที่อโคจรต่างๆซึ่งเป็นไปตามนโยบายของพลเอกประยุทธ์จันทร์โอชานายกรัฐมนตรีที่เน้นย้ำให้ทุกฝ่ายร่วมมือกันปฏิบัติหน้าที่อย่างเต็มที่เพื่อรักษาภาพลักษณ์ของประเทศในห้วงของการประชุมเอเปค2022
ในส่วนของกระทรวงดีอีเอสได้ประชุมมีการประชุมติดตามสถานการณ์และหาแนวทางเร่งรัดและแก้ปัญหาอาชญากรรมออนไลน์อย่างต่อเนื่องโดยร่วมหน่วยงานที่เกี่ยวข้องทั้งกระทรวงยุติธรรมโดยกรมสอบสวนคดีพิเศษ(DSI )สำนักงานตำรวจแห่งชาติโดยกองบัญชาการตำรวจสืบสวนสอบสวนอาชญากรรมทางเทคโนโลยี(บก.สอท.)หรือตำรวจไซเบอร์สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)ธนาคารแห่งประเทศไทยกระทรวงการคลังและหน่วยงานที่เกี่ยวข้องเร่งรัดแก้ปัญหาโดยเฉพาะการหลอกลวงทางการเงินใน5ด้านได้แก่1.แก๊งCall Center 2.แชร์ลูกโซ่-ระดมทุนออนไลน์ 3.การพนันออนไลน์4.บัญชีม้า 5.การหลอกหลวงซื้อขายสินค้าบริการออนไลน์ ซึ่งพบว่าคนร้ายมีการปรับรูปแบบและวิธีการหลอกหลวงประชาชนจนมีเหยื่อหลงเชื่อเป็นจำนวนมาก และมีการจับกุมผู้กระทำผิดอย่างต่อเนื่องจากสถิติผู้กระทำความผิดตามพ.ร.บ.คอมพิวเตอร์ฯปีพ.ศ. 2565นับตั้งแต่วันที่1มกราคม2565จนถึงวันที่24ตุลาคม2565ศาลมีคำสั่งลงโทษผู้กระทำความผิดตาม พ.ร.บ.คอมพิวเตอร์แล้ว184คำสั่งมีURLsที่ผิดกฎหมายจำนวน 4,736 URLs
นอกจากนี้ล่าสุดทางตำรวจยังมีการสอบสวนขยายผลกรณีแก๊งCall Centerพบเจ้าหน้าที่ของรัฐเข้าไปเกี่ยวข้องเป็นตัวการในการขายข้อมูลในระบบราชการของประชาชน ซึ่งเรื่องนี้มีความผิดตามกฎหมายพ.ร.บ.คุ้มครองข้อมูลส่วนบุคคลหรือPDPAของกระทรวงดีอีเอสโดยตรงฐานนำข้อมูลส่วนบุคคลผู้อื่นไปขายมีโทษอาญาจำคุกสูงสุด1ปีต่อกรรมหากขายข้อมูล10คนก็จะมีโทษถึง10ปี ถ้า100คนโทษก็จะเพิ่มขึ้นเป็น100ปี
นอกจากนี้ยังมีความผิดฐานเข้าถึงข้อมูลส่วนบุคคลโดยไม่ได้รับอนุญาตตามพ.ร.บ.คอมพิวเตอร์มีโทษอาญาจำคุก2ปีและหากขายข้อมูลจนทำให้เสียหายเป็นวงกว้างทางสังคมโทษจำคุกสูงสุดถึง7ปีจึงขอเตือนเจ้าหน้าที่ของรัฐและประชาชนบุคคลที่สามารถเข้าถึงข้อมูลส่วนบุคคลของคนอื่นๆได้ให้ระวังการกระทำที่ผิดกฎหมาย
นายชัยวุฒิเปิดเผยด้วยว่าพลเอกประวิตรวงษ์สุวรรณรองนายกรัฐมนตรีที่กำกับงานด้านนี้ให้ความสำคัญกับสถานการณ์ที่เกิดขึ้นโดยสัปดาห์หน้าได้นัดประชุมทุกหน่วยงานที่เกี่ยวข้องในสัปดาห์หน้าเพื่อเร่งรัดการทำงานให้เป็นรูปธรรมตามนโยบายของนายกรัฐมนตรีด้วย
**************
วันศุกร์ที่ 30 กันยายน 2565
ผู้ประกอบการร้านอาหารไทยในญี่ปุ่น ปลื้ม!! รมว.เฮ้ง ส่ง 'ปลัดแรงงาน' นำทีมเยี่ยมให้กำลังใจถึงที่
ผู้ประกอบการร้านอาหารไทยในญี่ปุ่น ปลื้ม!! รมว.เฮ้ง ส่ง 'ปลัดแรงงาน' นำทีมเยี่ยมให้กำลังใจถึงที่
นายสุชาติชมกลิ่นรัฐมนตรีว่าการกระทรวงแรงงานมอบหมายให้นายบุญชอบสุทธมนัสวงษ์ปลัดกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางบุปผาพันธุ์เพ็งรองปลัดกระทรวงแรงงานนายไพโรจน์โชติกเสถียรอธิบดีกรมการจัดหางานนายบุญสงค์ทัพชัยยุทธ์เลขาธิการสำนักงานประกันสังคมนางสาวสดุดีกิตติสุวรรณอัครราชทูตที่ปรึกษา(ฝ่ายแรงงาน)และคณะเยี่ยมพบปะผู้ประกอบการและแรงงานร้านอาหารไทยในญี่ปุ่นณร้านอาหารเอเชี่ยนตะวันซึ่งตั้งอยู่บริเวณชั้นล่างของตึกCarettaในกรุงโตเกียวโดยมีนางสาววันนาเสวะมาตย์เจ้าของร้านซึ่งปัจจุบันเป็นอาสาสมัครแรงงานในประะเทศญี่ปุ่นด้วยและแรงงานไทยให้การต้อนรับ
นายบุญชอบกล่าวว่าการเดินทางมาพบปะเยี่ยมเยียนในครั้งนี้เพื่อต้องการพบปะพูดคุยนำความห่วงใยจากรัฐบาลท่านพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานที่ให้ความสำคัญกับการส่งเสริมแรงงานไทยที่มีทักษะฝีมือได้มาทำงานในต่างประเทศเพื่อยกระดับฐานะครอบครัวและนำรายได้กลับไปพัฒนาประเทศแรงงานไทยที่มาใช้ชีวิตอยู่ในต่างประเทศด้วยถือเป็นผู้ที่เสียสละทุ่มเททำงานเพื่อนำความรู้และรายได้ไปพัฒนาประเทศและยกระดับฐานะของครอบครัวในวันนี้ผมและคณะจึงได้ลงพื้นที่มาเยี่ยมเยียนเพื่อให้กำลังใจด้วยตนเองซึ่งเป็นโอกาสดีที่กระทรวงแรงงานจะได้ขยายตลาดส่งเสริมและสนับสนุนให้แรงงานไทยที่มีทักษะฝีมือด้านการประกอบอาหารไทยที่มีความประสงค์มาทำงานร้านอาหารในต่างประเทศมากยิ่งขึ้นซึ่งกระทรวงแรงงานโดยกรมพัฒนาฝีมือแรงงานมีความพร้อมอยู่แล้วในการยกระดับทักษะฝีมือให้เป็นไปตามมาตรฐานอาหารไทยโอกาสนี้ปลัดกระทรวงแรงงานยังได้ชื่นชมและขอบคุณน.ส.วันนาเจ้าของร้านอาหารเอเชี่ยนตะวันที่นอกจากส่งเสริมยกระดับทักษะฝีมือคนไทยให้ชาวต่างชาติได้ลิ้มลองรสชาติอาหารไทยที่ถูกปากมีเอกลักษณ์แล้วยังเป็นจิตอาสาร่วมเป็นเครือข่ายอาสาสมัครแรงงานในประเทศญี่ปุ่นในการสื่อสารและแบ่งปันข้อมูลข่าวสารของกระทรวงแรงงานไปยังแรงงานไทยและกลุ่มเครือข่ายคนไทยที่มาทำงานและพำนักในญี่ปุ่นอีกด้วย
นางสาววันนาเสวะมาตย์เจ้าของร้านอาหารเอเชี่ยนตะวันกล่าวว่าดิฉันขอขอบคุณรัฐบาลและท่านรัฐมนตรีว่าการกระทรวงแรงงานที่มีความห่วงใยแรงงานไทยและคนไทยที่มาทำงานในต่างประเทศและในวันนี้ได้ให้ท่านปลัดกระทรวงแรงงานและคณะมาเยี่ยมให้กำลังใจถึงที่ร้านซึ่งปัจจุบันร้านอาหารไทยในญี่ปุ่นมีอยู่เกือบ200ร้านการจ้างงานของที่นี่ทางร้านจะดูแลแรงงานไทยทั้งในส่วนของค่าจ้างและสวัสดิการต่างๆเป็นอย่างดีพนักงานทั้งหมดจึงเป็นรุ่นแรกๆที่อยู่กันมาตั้งแต่เริ่มเปิดร้านส่วนแนวโน้มของตลาดแรงงานโดยเฉพาะความต้องการแรงงานในสาขาธุรกิจร้านอาหารในญี่ปุ่นภายหลังจากสถานการณ์โควิด-19เริ่มคลี่คลายลงร้านค้าร้านอาหารธุรกิจภาคบริการก็เริ่มฟื้นตัวกลับมาคึกคักอีกครั้งความต้องการแรงงานจึงมีมากขึ้นตามมาอีกด้วย
+++++++++++++++++++
กองเผยแพร่และประชาสัมพันธ์
30กันยายน2565
วันอังคารที่ 4 ตุลาคม 2565
ก.แรงงาน ร่วมแสดงความยินดีกับผู้ตรวจราชการกระทรวงแรงงานในโอกาสที่เข้ารับตำแหน่ง
ก.แรงงาน ร่วมแสดงความยินดีกับผู้ตรวจราชการกระทรวงแรงงานในโอกาสที่เข้ารับตำแหน่ง
วันที่ 4 ตุลาคม 2565 เวลา 13.30 น. ว่าที่ร้อยตรีสมศักดิ์ พรหมดำ ผู้ช่วยปลัดกระทรวงแรงงาน นำคณะผู้บริหารข้าราชการและเจ้าหน้าที่สำนักงานปลัดกระทรวงแรงงานร่วมแสดงความยินดีกับ นายสมาสภ์ ปัทมะสุคนธ์ ผู้ตรวจราชการกระทรวงแรงงาน เนื่องในโอกาสเข้ารับตำแหน่งใหม่ ณ ห้องทำงานผู้ตรวจราชการกระทรวงแรงงาน ชั้น 8 อาคารกระทรวงแรงงาน
+++++++++++++++++++
กองเผยแพร่และประชาสัมพันธ์
4 ตุลาคม 2565
วันจันทร์ที่ 26 กันยายน 2565
“ชัยวุฒิ” รับคำร้องผู้ได้รับผลกระทบจากสลากออนไลน์
“ชัยวุฒิ” รับคำร้องผู้ได้รับผลกระทบจากสลากออนไลน์
“ชัยวุฒิ” รมว.ดีอีเอส รับคำร้องจากผู้ได้รับผลกระทบจากสลากออนไลน์ โดย ฟิล์ม-รัฐภูมิ และประธานชมรมผู้ค้าสลากรากหญ้าทั่วไทย นำทีมตัวแทนผู้ค้าสลากเกือบ 200 คน ยื่นหนังสือวอนตรวจสอบระบบจองคิวสลากจากตู้เอทีเอ็ม ข้องใจโควตาเต็มเร็วมาก ทำให้ไม่ได้รับสลากไปขาย เดือดร้อนหนักขาดรายได้หลักพันบาทต่องวด
วันนี้ (26 ก.ย. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้รับหนังสือร้องเรียนจากกลุ่มผู้ได้รับผลกระทบจากการขายสลากออนไลน์ นำโดย นายรัฐภูมิ โตคงทรัพย์ (ฟิล์ม) ดร.เกณิกา อุ่นจิตร์ และนายสำอางค์ ซ่อนกลิ่น ประธานชมรมผู้ค้าสลากรากหญ้าทั่วไทย พร้อมผู้ค้าสลากเกือบ 200 ราย เป็นตัวแทนประชาชนกลุ่มผู้ได้รับความเดือดร้อนจากปัญหาสลากดิจิทัล เข้ามาร้องเรียนเพื่อขอให้กระทรวงดิจิทัลฯ ช่วยประสานงานแก้ปัญหา
เนื่องจากล่าสุดผู้ที่ได้รับสิทธิขายสลากกินแบ่งรัฐบาลเกือบ 200,000 ราย เมื่อไปกดจองคิวสลากจากตู้เอทีเอ็ม พบปัญหาไม่ได้สลาก ทั้งที่หลายรายไปต่อคิวแต่เช้ามืดเพื่อให้ได้กดรับสิทธิเป็นลำดับต้นๆ แต่ปรากฎว่าจำนวนกลับหมดเร็วมาก โดยตู้ขึ้นข้อความว่า “สิทธิจองคิวโควตาสลากฯงวดนี้เต็มแล้ว”ทำให้ไม่ได้รับสลากไปขาย เกิดความเดือดร้อนเพราะทำให้ขาดรายได้หลายพันบาทต่องวด
“ในฐานะของ รมว.ดิจิทัลฯ จะลงไปตรวจสอบเรื่องนี้ เนื่องจากมองว่าอาจเป็นปัญหาจากระบบคอมพิวเตอร์ จากระบบของเอทีเอ็ม ทำให้เกิดความไม่เป็นธรรม บางคนไปกดแล้วไม่ได้ สลากที่เป็นโควตาหายไป ก็ต้องชี้แจงให้ได้ก่อน ว่าการทำงานของคอมพิวเตอร์มีการทำผิดระเบียบหรือผิดกฎหมายหรือไม่ มีการไปใช้ช่องว่างบางอย่างเพื่อหาประโยชน์หรือไม่ ซึ่งกระทรวงฯ ก็จะเข้าไปช่วยตรวจสอบ” นายชัยวุฒิกล่าว
นายชัยวุฒิ กล่าวว่า ปัญหาหลักที่ผู้ค้าสลากได้รับผลกระทบและร้องเรียนมาก ก็คือ ขณะนี้มีการเพิ่มจำนวนผู้มีสิทธิขายสลากกินแบ่งรัฐบาล จนมีจำนวนไม่พอขาย ทำให้เกิดการแย่งโควตากัน จึงเป็นสิ่งที่รัฐบาลต้องนำไปพิจารณาเพิ่มจำนวนโควตาให้เพียงพอกับจำนวนผู้มีสิทธิ์ จะได้ไม่ต้องไปแย่งกันที่หน้าตู้เอทีเอ็ม สงสารประชาชน ดังนั้นมองว่าเรื่องสำคัญที่สุดขณะนี้ คือ การเพิ่มโควตาสลาก
โดยเรื่องสลากดิจิทัล กระทรวงการคลัง เป็นผู้วางแผนกำหนดนโยบาย ซึ่งรัฐบาลโดยเฉพาะ พลเอกประยุทธ์ นายกรัฐมนตรี มีความตั้งใจอย่างมากที่จะควบคุมราคาสลากไม่ให้เกิน 80 บาท แล้วก็พยายามให้ผู้ค้ารายย่อย ผู้พิการ ผู้ที่เกี่ยวข้องให้ได้ประโยชน์จากการขายสลากกินแบ่งรัฐบาล เพียงแต่วันนี้พอดําเนินการไปเมื่อมีช่องว่าง มีปัญหา เราก็ไปปรับปรุงแก้ไข อันนี้เป็นหน้าที่ที่ทางรัฐบาลก็ต้องไปดู แล้วก็เร่งทํางานให้เร็วที่สุด เพื่อไม่ให้ผลกระทบนี้เกิดกับประชาชนผู้ค้าสลาก
*************************
วันพุธที่ 7 กันยายน 2565
ทหารฟิตเท่ ตอน เบาหวานคุมได้ถ้าใช้ยาถูกต้อง
...
รู้หรือไม่ว่าไวรัสโควิด-19
ทำให้คนเป็นเบาหวานเสี่ยงเสียชีวิตสูงถึง 50 %
เภสัชกรผู้เชี่ยวชาญแนะนำวิธีกินยา
พิชิตเบาหวานอย่างถูกต้องทำอย่างไร
ฝากแชร์คลิปนี้
ส่งให้คนใกล้ตัวที่เป็นเบาหวานดูด้วยกันนะ !!!
จัดทำโดย : สนพ.สสน.สป ร่วมกับ สสส.
วันพุธที่ 28 กันยายน 2565
รัฐมนตรีว่าการกระทรวงดิจิทัลฯ เป็นประธานการประชุมคณะกรรมการสถิติประเทศไทย ครั้งที่ 1/2565
รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการสถิติประเทศไทย ครั้งที่ 1/2565
วันที่ 26 กันยายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการสถิติประเทศไทย ครั้งที่ 1/2565 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม และผ่านสื่ออิเล็กทรอนิกส์ เพื่อพิจารณาร่างแผนแม่บทระบบสถิติประเทศไทย ฉบับที่ 3 (พ.ศ. 2566-2570) และร่างมาตรฐานการนำเสนอสถิติ: สัญลักษณ์ในตารางสถิติ และแนวทางการจัดทำรายงานสถิติ
****************************************
วันเสาร์ที่ 22 ตุลาคม 2565
“ดีอีเอส” ร่วมเวทีผู้นำสภาหน่วยงานกำกับดูแลกิจการโทรคมนาคมแห่งอาเซียน ครั้งที่ 2 ปี 2565
“ดีอีเอส” ร่วมเวทีผู้นำสภาหน่วยงานกำกับดูแลกิจการโทรคมนาคมแห่งอาเซียน ครั้งที่ 2 ปี 2565
กระทรวงดิจิทัลเพื่อเศรษฐกิจและสังคมร่วมประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียนอย่างไม่เป็นทางการครั้งที่2 (The 2nd ASEAN Digital Senior Officials Meeting - ASEAN Telecommunications Regulators’ Council Leaders’ Retreat of 2022)ประจำปี2565 ผ่านระบบการประชุมทางไกลเมื่อวันที่21ตุลาคม2565ณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคม
ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมในฐานะหัวหน้าคณะผู้แทนไทยพร้อมด้วยเจ้าหน้าที่สำนักงานปลัดกระทรวงฯเข้าร่วมการประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียนอย่างไม่เป็นทางการครั้งที่2ประจำปี2565 ร่วมกันแลกเปลี่ยนมุมมองและวิสัยทัศน์ที่สำคัญเกี่ยวกับการขับเคลื่อนการดำเนินงานความร่วมมือด้านดิจิทัลภายใต้แผนแม่บทอาเซียนด้านดิจิทัลค.ศ. 2025รวมถึงประเด็นคาบเกี่ยวภายใต้กรอบการประชุมอาเซียนอื่นๆที่เกี่ยวข้องการพิจารณาข้อเสนอโครงการสำหรับดำเนินการในปี2566เพื่อเตรียมพร้อมสำหรับการประชุมรัฐมนตรีอาเซียนด้านดิจิทัลในครั้งที่3 ซึ่งกำหนดจะจัดขึ้นในช่วงต้นเดือนธันวาคม2566และการพิจารณาร่างเอกสารผลลัพธ์สำคัญของการประชุมรัฐมนตรีอาเซียนด้านดิจิทัลครั้งที่3อาทิการจัดทำบันทึกความเข้าใจระหว่างรัฐบาลของประเทศสมาชิกของสมาคมประชาชาติแห่งเอเชียตะวันออกเฉียงใต้และสหภาพโทรคมนาคมระหว่างประเทศว่าด้วยสาขาความร่วมมือด้านดิจิทัลและรายงานข้อเสนอแนะเชิงนโยบาย(Policy Recommendation Report)ภายใต้โครงการ“Developing a Framework for Promoting the Growth of Digital Startups in ASEAN”
โอกาสนี้ดร.ณัฐพลณัฏฐสมบูรณ์ได้ร่วมแลกเปลี่ยนความคิดเห็นต่อร่างเอกสารผลลัพธ์ของการประชุมรัฐมนตรีอาเซียนด้านดิจิทัลครั้งที่3พร้อมทั้งการดำเนินงานความร่วมมือด้านดิจิทัลที่สำคัญอาทิการส่งเสริมการพัฒนาศักยภาพบุคลากรด้านความมั่นคงปลอดภัยไซเบอร์ผ่านการจัดฝึกอบรมของศูนย์ความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์หรือASEAN - Japan Cybersecurity Capacity Building Centre (AJCCBC)ซึ่งประเทศไทยในฐานะผู้ดำเนินการหลักได้มีการจัดฝึกอบรมโครงการเพื่อเพิ่มศักยภาพของบุคลากรด้านดิจิทัลมาอย่างต่อเนื่อง
***************
วันพฤหัสบดีที่ 1 กันยายน 2565
​Govt to offer additional investment incentives to promote domestic EV manufacturing
​Govt to offer additional investment incentives to promote domestic EV manufacturing
September 1, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s policy on promotion of EV manufacturing, according to which the National Electric Vehicle Committee or the EV Board has come up with the [emailprotected] policy, which targets 30% of ZEV (Zero Emission Vehicle) of total automotive production by 2030. The ultimate goal is for Thailand to become a low-carbon society and global/regional EV hub. A number of privileges and tax measures have been put in place to support EV manufacturers.
According to Office of the Board of Investment (BOI), from 2017 up until August 17, 2022, 26 EV investment projects from 17 companies have been approved for investment promotion with the total investment value of 80,208.6 million Baht (excluding cost of land and revolving fund). They are: 1) Hybrid Electric Vehicle (HEV): 7 projects (GWM, Honda, Mazda, MG, Mitsubishi, Nissan, and Toyota); 2) Plug-in Hybrid Electric Vehicle (PHEV): 8 projects (BMW, BYD, GWM, Mercedes Benz, Mazda, MG, Mitsubishi, and Toyota); 3) Battery Electric Vehicle (BEV): 15 projects (BYD, FOMM, GWM, Honda, Horizon, Mazda, Mercedes Benz, MG, Mine Mobility [2 projects], Mitsubishi, Nissan Skywell, Takano, and Toyota); and 4) E-bus: 2 projects (Absolute Assembly, and SakunC).
The combined production capacity of the 26 approved projects is 838,755 units, out of which, HEV is 440,955 units (investment value of 38,623.9 million Baht); PHEV: 137,600 units (11,665.6 million Baht); BEV: 256,220 units (27,745.2 million Baht); and Battery Electric Bus: 4,000 units (2,173.8 million Baht). Companies that have rolled off their production line for commercial purpose are Absolute Assembly, BMW, FOMM, GWM, Honda, Mercedes Benz, MG, Mitsubishi, Nissan, Takano, and Toyota.
The Government has expanded investment intensive to also cover key EV parts. BOI has made approval to additional tax incentives for domestic production or use of domestically-produced key parts, such as battery management system (BMS), drive control unit (DCU), traction motor, etc. BOI reported that 35 projects from 26 companies (e.g., Delta, Draxlmaier, Elite Group, Jatco, Lumen, Mine Mobility, MCCT, Nuovo Plus, TESM, Valeo, among others) have been approved for investment promotion in EV parts manufacturing, for the total investment value of 15,410.2 million Baht (excluding cost of land and revolving fund).
According to the Government Spokesperson, the Government commits to implement additional EV promotion measures, and strives to promote use of EVs to reach the target of 1.05 million vehicles by 2026 in a bid to recover the country’s economic system, promote Thailand’s leadership in automotive industry, increase national revenues, and enhance national competitiveness.
วันเสาร์ที่ 24 กันยายน 2565
“ชัยวุฒิ” เป็นประธานพิธีมอบโล่และประกาศนียบัตรแก่ผู้เกษียณอายุราชการ ของกระทรวงดิจิทัลเพื่อเศรษฐกิจและสังคม ประจำปี 2565
“ชัยวุฒิ” เป็นประธานพิธีมอบโล่และประกาศนียบัตรแก่ผู้เกษียณอายุราชการ ของกระทรวงดิจิทัลเพื่อเศรษฐกิจและสังคม ประจำปี 2565
เมื่อวันที่23กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการมอบโล่และใบประกาศนียบัตรแก่ผู้เกษียณอายุราชการของกระทรวงดิจิทัลเพื่อเศรษฐกิจและสังคมประจำปี2565 ประกอบด้วยสำนักงานปลัดกระทรวงกรมอุตุนิยมวิทยาสำนักงานสถิติแห่งชาติบริษัทโทรคมนาคมแห่งชาติจำกัด(มหาชน)บริษัทไปรษณีย์ไทยจำกัดจำนวน24ท่านโดยมีนางสาวอัจฉรินทร์พัฒนพันธ์ชัยผู้แทนผู้เกษียณอายุกล่าวขอบคุณประธานในพิธี ณห้องประชุมชั้น2บริษัททีโอทีจำกัด(มหาชน)แจ้งวัฒนะ
รัฐมนตรีฯกล่าวขอบคุณและรู้สึกยินดีเป็นเกียรติอย่างยิ่งที่ได้มาร่วมในพิธีฯวันนี้ ปัจจุบันหน่วยงานภาครัฐได้ให้ความสำคัญกับบุคลากรในองค์กรซึ่งเป็นปัจจัยที่ส่งเสริมให้องค์กรมีความสำเร็จอย่างยั่งยืนข้าราชการหรือพนักงานรัฐวิสาหกิจที่มีประสบการณ์การทำงานมาอย่างยาวนานนั้นถือว่าเป็นผู้ที่มีความรู้ความสามารถและมากด้วยประสบการณ์เป็นทั้งผู้นำและผู้อาวุโสในองค์กรซึ่งนับได้ว่าเป็นทรัพยากรที่มีคุณค่าและทำประโยชน์ให้กับสังคมประเทศชาติมาอย่างต่อเนื่องสุดท้ายนี้ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายตลอดจนคุณงามความดีที่ทุกท่านได้ปฏิบัติสั่งสมไว้จงดลบันดาลให้ทุกท่านที่จะเกษียณอายุและครอบครัวจงมีสุขภาพพลานามัยสมบูรณ์มีความสุขความเจริญโดยทั่วกัน
**************
วันอาทิตย์ที่ 2 ตุลาคม 2565
​เตือนประชาชนในพื้นที่น้ำท่วมเพิ่มความระมัดระวังกระแสน้ำไหลเชี่ยว งดออกเรือหาปลา ผู้ปกครองดูแลเด็กเล่นน้ำหลังมีรายงานคนจมน้ำเสียชีวิตหลายราย
​เตือนประชาชนในพื้นที่น้ำท่วมเพิ่มความระมัดระวังกระแสน้ำไหลเชี่ยว งดออกเรือหาปลา ผู้ปกครองดูแลเด็กเล่นน้ำหลังมีรายงานคนจมน้ำเสียชีวิตหลายราย ด้านกรมควบคุมโรคแนะระวังโรคภัยจากน้ำท่วมขัง
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า แม้ขณะนี้พายุโนรูได้อ่อนกำลังลงและสลายตัวแล้ว แต่ปรากฎว่าหลายพื้นที่ที่ได้รับอิทธิพลจากพายุยังมีน้ำท่วมเป็นบริเวณกว้างและกระแสน้ำยังคงไหลแรง จึงขอให้ประชาชนใช้ความระมัดระวังภัยอันตรายที่มาจากน้ำทั้งส่วนของอุบัติเหตุ และโรคภัยต่างๆ โดยเฉพาะส่วนของอุบัติเหตุนั้น ขณะนี้หลายจังหวัดได้รายงานว่ามีผู้จมน้ำเสียชีวิตจากการออกไปหาปลาตามแหล่งน้ำต่างๆ และเยาวชนที่เล่นน้ำบริเวณน้ำท่วมสูง
“ขณะนี้แม้อิทธิพลของพายุโนรูจะลดลงแล้ว แต่น้ำยังท่วมเป็นบริเวณกว้างและไหลเชี่ยว ขอให้ประชาชนติดตามข่าวสารคำเตือนจากทางการ เพิ่มความระมัดระวัง หรือควรงดการออกไปหาปลาหรือจับสัตว์น้ำในช่วงเวลานี้ และขอให้ผู้ปกครองดูแลบุตรหลานอย่างใกล้ชิดกรณีที่มีการเล่นน้ำบริเวณน้ำท่วม อาจเกิดกรณีจมน้ำเสียชีวิตหรือติดโรคที่มากับน้ำได้” น.ส.ไตรศุลี กล่าว
น.ส.ไตรศุลี กล่าวว่า กรมควบคุมโรคได้ออกคำเตือนให้ประชาชนยังคงระวังโรคต่างๆ ที่มากับน้ำท่วม ไม่ว่าจะเป็นโรคอุจจาระร่วงที่มาจากการติดเชื้อแบคทีเรีย ไวรัส หรือพยาธิผ่านการรับประทานอาหารและน้ำที่ปนเปื้อน แนะนำให้ประชาชนในพื้นที่น้ำท่วมยึดหลักการรับประทานอาหารร้อน ปรุงสุกใหม่ ไม่รับประทานอาหารดิบ หรือสุกๆ ดิบๆ อาหารที่เก็บไวนานเกิน 2 ชั่วโมง เลือกบริโภคอาหารสะอาด น้ำดื่มเท่านั้น
นอกจากนี้ ยังมีอันตรายจากสัตว์มีพิษต่างๆ เช่น เช่น งู ตะขาบ แมงป่อง ที่อาจหนีน้ำมาหลบซ่อนอาศัยอยู่ตามบ้านและมุมต่างๆ ของบ้านขอให้สอดส่องและสังเกตมุมอับของบ้านเป็นประจำ สำรวจเสื้อผ้าและรองเท้าก่อนสวมใส่ทุกครั้ง ระมัดระวังโรคติดเชื้อต่างๆ อาทิ โรคผิวหนักน้ำกัดเท้า โรคไข้ไข้ฉี่หนู โรคเมลิออยด์ ซึ่งล้วนแต่เป็นโรคเกิดจากการติดเชื้อแบคทีเรีย แนะนำให้หลีกเลี่ยงการเดินลุยน้ำ หรือแช่น้ำเป็นเวลานาน หากมีความจำเป็นต้องเดินลุยน้ำควรแต่งตัวให้มิดชิด และสวมรองเท้าบูททุกครั้ง
วันอาทิตย์ที่ 4 กันยายน 2565
ดีอีเอส พบข่าวปลอมโควิดต่ำสิบ
ดีอีเอส พบข่าวปลอมโควิดต่ำสิบ
ดีอีเอสเปิดผลมอนิเตอร์ข่าวปลอมรอบสัปดาห์นี้พบเฟคนิวส์เกี่ยวกับโควิดอยู่ในหลักต่ำสิบแต่ข่าวอ้างชื่อสถาบันการเงินปล่อยกู้ยังอาละวาดหนัก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่26ส.ค.-1ก.ย. 65โดยศูนย์ต่อต้านข่าวปลอมพบสัญญาณที่ดีขึ้นของการปล่อยข่าวปลอมเกี่ยวกับโควิดโดยอยู่ในหลักต่ำสิบเป็นครั้งแรกอาจเป็นเพราะประชาชนรู้เท่าทันข่าวปลอมประเด็นนี้มากขึ้นและมั่นใจกับการติดตามข่าวสารอัพเดทจากภาครัฐและหน่วยงานที่เกี่ยวข้องโดยตรงว่ามีความน่าเชื่อถือ
ทั้งนี้ภาพรวมของการมอนิเตอร์รอบสัปดาห์พบข้อความที่เข้ามาทั้งสิ้น11,785,315ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน266ข้อความรวมเรื่องที่ต้องดำเนินการตรวจสอบ141เรื่องในจำนวนนี้เป็นข่าวเกี่ยวกับโควิด4เรื่อง
อย่างไรก็ตามเมื่อดูข้อมูลเชิงลึก(Insight)ยังพบข้อน่าเป็นห่วงเพราะยังมีการกระจายข่าวปลอมเกี่ยวกับการเงินทั้งเรื่องการปล่อยสินเชื่อชักชวนลงทุนหรือรับสมัครพนักงานโดยอ้างชื่อสถาบันการเงินที่น่าเชื่อถือทำให้ได้รับความสนใจจากผู้บริโภคข่าวสารออนไลน์อย่างมาก
โดยพบว่าข่าวปลอมที่มีคนสนใจสูงสุด10อันดับในรอบสัปดาห์ที่ผ่านมามีดังนี้อันดับ1วัยหนุ่มสาวที่สุขภาพดีค่าความดันอยู่ที่120/80ผู้สูงวัยที่แข็งแรงความดันอยู่ที่140/90อันดับ2กรมอุตุฯเตือน29จังหวัดเตรียมรับมือพายุไลออนร็อกและพายุคมปาซุอันดับ3ธ.ออมสินเปิดสินเชื่อสร้างงานสร้างอาชีพปล่อยกู้300,000บาทลงทะเบียนผ่านไลน์อันดับ4ออมสินและกรุงไทยร่วมกับบริษัทเอกชนปล่อยสินเชื่อเงินด่วนให้กู้ยืม5,000-50,000บาทผ่านไลน์ อันดับ5เพจธนาคารออมสินปล่อยเงินกู้รายเดือน อันดับ6กรุงไทยเปิดให้กู้ยืม5เท่าของรายได้ผ่านไลน์ อันดับ7เพจบนFacebookและLineเชิญชวนลงทุนใช้งบน้อยกำไรสูงโดยอยู่ภายใต้การควบคุมของสำนักงานก.ล.ต.อันดับ8บสย.ส่งSMSเชิญชวนให้กู้ยืมเงินบริการค้ำประกันสินเชื่อทางออนไลน์อันดับ9น้ำมันมะพร้าวสกัดเย็นช่วยปรับสมดุลร่างกายและช่วยให้ไม่ปวดเนื้อตัวหรือกระดูกและอันดับ10เรื่องเพจเฟซบุ๊กรับสมัครพนักงานเช็กสินค้าเป็นพนักงานใส่ยูนิฟอร์มของธนาคารอิสลามแห่งประเทศไทย
“เมื่อได้รับข่าวสารข้อมูลผ่านโซเชียลขอให้ประชาชนตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
วันจันทร์ที่ 31 ตุลาคม 2565
รัฐบาลเชิญชวนคนไทยเริ่มสร้างวินัยการออมเนื่องในวันออมแห่งชาติ วางรากฐานความมั่นคงชีวิตตั้งแต่วันนี้
รัฐบาลเชิญชวนคนไทยเริ่มสร้างวินัยการออมเนื่องในวันออมแห่งชาติ วางรากฐานความมั่นคงชีวิตตั้งแต่วันนี้
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า วันที่ 31 ต.ค. ของทุกปี นอกจากจะเป็นวันฮาโลวีนที่คนทั่วโลกสนใจแล้ว ยังเป็นอีกหนึ่งวันสำคัญคือ วันออมโลก(World Thrift Day)ซึ่งในส่วนของประเทศไทยคณะรัฐมนตรี (ครม.) ก็ได้มีมติเมื่อวันที่ 20 ต.ค. 41 กำหนดให้วันที่ 31 ต.ค.ของทุกปีเป็น “วันออมแห่งชาติ” ด้วย เพื่อส่งเสริมให้คนไทย มีนิสัยรักการออม ตระหนักถึงความสำคัญและประโยชน์ของการออมเพื่อเป็นรากฐานความมั่นคงทางการเงินตั้งแต่ระดับบุคคล ครัวเรือน และประเทศชาติ
รัฐบาลจึงขอเชิญชวนประชาชนทุกคนให้ความสำคัญกับการออม โดยถือโอกาสวันออมแห่งชาตินี้เป็นจุดเริ่มต้นการวางแผนการออมให้กับตนเองหรือคนในครอบครัวอย่างจริงจัง โดยเฉพาะในกลุ่มเด็กและเยาวชน หากเริ่มปลูกฝังนิสัยการรักการออมตั้งแต่วันนี้จะสามารถสร้างความมั่นคงในชีวิตในอนาคต
น.ส.ไตรศุลี กล่าวว่า รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขับเคลื่อนนโยบายสนับสนุนให้ประชาชนมีการออมควบคู่ไปกับการพัฒนาทักษะทางการเงินให้สามารถรับมือกับเทคโนโลยีทางการเงินที่เปลี่ยนแปลงไป ซึ่งในส่วนของการออมขั้นพื้นฐานรัฐบาลสนับสนุนให้ประชาชนมีการออมผ่านช่องทางต่างๆ เช่น สมาชิกกองทุนประกันสังคม กองทุนสำรองเลี้ยงชีพ กองทุนบำเหน็จบำนาญข้าราชการแห่งชาติ(กบข.)
ในส่วนของผู้มีอาชีพอิสระสนับสนุนให้ออมกับกองทุนการออมแห่งชาติ (กอช.) ที่ประชาชนส่งเงินออมแล้วรัฐบาลจัดงบประมาณสมทบให้ตามช่วงอายุสูงสุด 1,200 บาทต่อปี ซึ่ง ณ วันที่ 30 มิ.ย. 65 กอช. มีสมาชิกเข้าร่วมแล้ว 2.48 ล้านคน เพิ่มขึ้นจากสิ้นปี 64 ที่มีสมาชิก 2.45 ล้านคน มีสินทรัพย์ซึ่งเป็นเงินออมของประชาชนและที่รัฐบาลร่วมสมทบภายใต้การบริหารรวม 10,981.53 ล้านบาท เพิ่มขึ้นจากสิ้นปี 64 ที่มีอยู่ 10,734.87 ล้านบาท
น.ส.ไตรศุลี กล่าวว่า ในปี 2565 รัฐบาลได้จัดสรรกรอบวงเงินเพื่อสมทบให้กับประชาชนที่ออมเงินกับ กอช. 1,255.99 ล้านบาท และในปี 2566-68 ประมาณการกรอบวงเงินที่จะให้การสมทบแยกเป็น ปี 66 จำนวน 1,212.89 ล้านบาท ภายใต้ประมาณการสมาชิก กอช. 2.54 ล้านคน ปี 67 จำนวน 1,291.82 ล้านบาท สมาชิก กอช. 3.27 ล้านคน และปี 68 จำนวน 1,377.06 ล้านบาท สมาชิก กอช. 3.62 ล้านคน
“นายกรัฐมนตรีให้ความสำคัญกับนโยบายสนับสนุนการออมเพื่อรากฐานที่มั่นในชีวิตของประชาชน รวมถึงการเร่งพัฒนาทักษะทางการเงินให้กับคนทุกช่วงวัยให้เท่าทันกับเทคโนโลยีที่เปลี่ยนแปลงไป สามารถเข้าถึงแหล่งเงินทุนที่เหมาะสม เลือกออมและลงทุนในสินทรัพย์ที่ปลอดภัย ซึ่งปัจจุบันมีการผลักดันองค์ความรู้ต่างๆ ตามแผนปฏิบัติการด้านการพัฒนาทักษะทางการเงิน พ.ศ.2565-2570 ภายใต้การดูแลของกระทรวงการคลังและหน่วยงานที่เกี่ยวข้อง” น.ส.ไตรศุลี กล่าว
วันอังคารที่ 4 ตุลาคม 2565
PM meets with Ambassador of Kazakhstan to Thailand
PM meets with Ambassador of Kazakhstan to Thailand
October 3, 2022, at 1330hrs, at the Ivory Room, Thai Khu Fah Building, Government House, H.E. Mr. Arman Issetov, Ambassador of the Republic of Kazakhstan to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister welcomed Kazakhstan Ambassador on behalf of the Thai Government and as the Thai Prime Minister, and expressed pleasure on the close and cordial relations and cooperation between the two countries. This year marks the 30th anniversary of the diplomatic relations between Thailand and Kazakhstan, and both parties agreed to hold a celebration together, which would be a good opportunity to further strengthen relations and cooperation in all dimensions. The Prime Minister affirmed the Thai Government’s readiness to provide support to the Ambassador’s mission in Thailand, and conveyed his regards to the Prime Minister of Kazakhstan.
The Ambassador expressed honor to meet with the Prime Minister and be tenured in Thailand. He was also pleased with close relations and cooperation between the two countries, especially an increase of trade and investment activities. With the ongoing global challenges, which has raised concern on the food crisis situation, the Ambassador underscored cooperation potential between Thailand and Kazakhstan to become the global food sources for the interest of the two countries.
Both parties were pleased with strong economic cooperation. Kazakhstan is the country where Thailand has the most trade and investment activities in Central Asia, and mutual trade value has continued to increase since 2021. The Prime Minister and the Ambassador came to terms on leveraging geographic strength of both Thailand and Kazakhstan to enhance economic cooperation between the two regions. The Ambassador also commended Thai economic development potentials through the implementation of various projects, especially the Eastern Economic Corridor in which Kazakhstan is keen to make investment.
On tourism, the Prime Minister was pleased with an increasing number of Kazakhstani tourists as a result of the resumed operation of direct flights between Kazakhstan and Phuket, while the direct flight between Kazakhstan and Bangkok will be resumed in October, which should further increase the number of Kazakhstani tourists to Thailand.
With regard to multilateral cooperation, Thailand stands ready to support Kazakhstan’s active role as current chair of the Conference on Interaction and Confidence Building Measures in Asia (CICA), and to have a constructive role as coordinator in the area of Sustainable Development and joint coordinator in economic dimension. The Ambassador also affirmed Kazakhstan’s support on Thailand’s hosting of the 2022 APEC Economic Leaders' Meeting and related meetings to be held in November.
วันพุธที่ 2 พฤศจิกายน 2565
สลากดิจิทัล งวด 1 พ.ย. มีผู้ถูกรางวัลที่หนึ่ง 14 ใบ โดยมีถูก 10 ใบ คนเดียวได้เงินรางวัล 60 ล้านบาท ส่วนงวดหน้ามีสลาก 14.92 ล้านใบ
การออกรางวัลงวดวันที่ 1พ.ย.2565 สลากดิจิทัลงวดที่ผ่านมา มีรางวัลที่ 1 จำนวน 14 ใบ รวมเป็นเงิน 84 ล้านบาท โดยผู้ถูกรางวัลที่ 1 รายเดียว 10 ใบ ได้รับเงินรางวัล 60 ล้านบาท ส่วนอีก 4 ใบ เป็นของผู้โชคดี 2 ราย ถูกรางวัลรายละ 2  ใบ คนละ 12 ล้านบาท
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวภายหลังการออกรางวัลงวดวันที่ 1 พฤศจิกายน 2565 ว่า สลากดิจิทัลงวดที่ผ่านมา มีรางวัลที่ 1 จำนวน 14 ใบ รวมเป็นเงิน 84 ล้านบาท โดยผู้ถูกรางวัลที่ 1 รายเดียว 10 ใบ ได้รับเงินรางวัล 60 ล้านบาท ส่วนอีก 4 ใบ เป็นของผู้โชคดี 2 ราย ถูกรางวัลรายละ 2 ใบ คนละ 12 ล้านบาท สำหรับสลากดิจิทัล งวดวันที่ 16 พฤศจิกายน 2565 มีจำนวน 14,929,000 ใบ โดยสลากทั้งหมด เป็นของตัวแทนจำหน่าย 29,858 ราย จะเริ่มจำหน่ายตั้งแต่ วันที่ 2 พฤศจิกายน 2565 เวลา 06.00 - 23.00 น. ทุกวัน จนกว่าสลากจะหมด สำหรับการอำนวยความสะดวก ในการรับเงินให้เป็นไปด้วยความสะดวก ง่าย ไม่ยุ่งยาก ด้วยการโอนเงินรางวัล ผ่าน G-Wallet ในแอป ฯ เป๋าตัง ได้ภายใน 2 ชั่วโมง ซึ่งผู้ถูกรางวัลสามารถโอนต่อไปยังบัญชีของธนาคารอะไรก็ได้ จะสามารถเริ่มดำเนินการได้ในเดือนมกราคม 2566 อย่างแน่นอน
วันอังคารที่ 18 ตุลาคม 2565
​ชี้แจงเงินช่วยเกษตรชาวไร่ยาสูบ ไม่หาย! จ่ายไปแล้ว56 ล้าน รออนุมัติอีก 56 ล้าน
​ชี้แจงเงินช่วยเกษตรชาวไร่ยาสูบ ไม่หาย! จ่ายไปแล้ว56 ล้าน รออนุมัติอีก 56 ล้าน
วันนี้ (18 ตุลาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ต่อกรณีเกษตรกรชาวไร่ยาสูบ พื้นที่จังหวัดเพชรบูรณ์ ยังไม่ได้รับเงินเยียวยาช่วยเหลือตามโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย จำนวน 50 ล้านบาท โดยที่สำนักงบประมาณได้อนุมัติงบประมาณจำนวน 159.69 ล้านบาทไปแล้วนั้น
รองโฆษกประจำสำนักนายกรัฐมนตรี กล่าวว่า การยาสูบแห่งประเทศไทย (ยสท.) ได้ชี้แจงแล้วว่า การยาสูบแห่งประเทศไทย ได้ดำเนินการจ่ายเงินช่วยเหลือให้แก่เกษตรกรผู้มีสิทธิ์ได้รับตามเกณฑ์ของโครงการแล้ว จำนวน 12,936 ราย รวมเป็นเงินทั้งสิ้น 125,095,308.94 บาท ในสัดส่วนตามต้นทุนดำเนินการระหว่างผู้บ่มอิสระกับเกษตรกรผู้เพาะปลูกขายใบยาสด ในอัตรา 70:30 ของเงินช่วยเหลือ สำหรับใบยาเวอร์ยิเนียราคากิโลกรัมละ 17.50 บาท ผู้บ่มอิสระจะได้รับเงินช่วยเหลือ 12.25 บาทต่อกิโลกรัม ส่วนเกษตรกรผู้เพาะปลูกขายใบยาสดจะได้รับเงินช่วยเหลือ 5.25 บาทต่อกิโลกรัม สำหรับเกษตรกรผู้เพาะปลูกยาสูบเบอร์เลย์ จะได้รับเงินช่วยเหลือ 9.80 บาทต่อกิโลกรัม และเกษตรกรผู้เพาะปลูกยาสูบเตอร์กิซ จะได้รับเงินช่วยเหลือ 14.00 บาทต่อกิโลกรัม รวมทั้งการจัดสรรค่าธรรมเนียมการบริการโอนเงินแก่ธนาคารเพื่อการเกษตรและสหกรณ์การเกษตร (ธ.ก.ส.) อีกรายละ 7 บาท
ซึ่งได้จ่ายเงินตามโครงการฯ ตามหลักเกณฑ์ครบถ้วนแล้ว คงเหลือเงินส่งคืนกรมบัญชีกลาง จำนวน 34,594,308.94 บาท เนื่องจากชาวไร่บางส่วนมีคุณสมบัติไม่ตรงตามหลักเกณฑ์ที่กำหนดไว้
ขณะที่ โครงการสนับสนุนค่าปัจจัยการผลิตที่สูงขึ้นให้แก่เกษตรกร ฤดูการผลิต 2565/2566 ใช้งบประมาณ 112.32 ล้านบาท ซึ่งคณะกรรมการการยาสูบแห่งประเทศไทยมีมติอนุมัติการให้ความช่วยเหลือเกษตรกร ในวงเงิน 56.16 ล้านบาท และในส่วนที่เหลือวงเงิน 56.16 ล้านบาท อยู่ระหว่างเสนอขออนุมัติจัดสรรงบประมาณกลางจากรัฐบาลตามระเบียบขั้นตอน การยาสูบแห่งประเทศไทยเชื่อว่าจะจ่ายเงินให้เกษตรกรในการรับซื้อใบยา ฤดูการผลิต 65/66 ในช่วงเดือนเมษายน - พฤษภาคม 2566
“รัฐบาลให้ความสำคัญกับการช่วยเหลือ ประชาชน เกษตรกรผู้ได้รับความเดือดร้อนต่อทุนสถานการณ์ที่เกิดขึ้น ด้วยความโปร่งใส เป็นธรรม พร้อมให้การตรวจสอบ ทั้งนี้ ขอให้ประชาชนเชื่อมั่นในการทำงานของรัฐบาล และตรวจสอบข่าวสารที่ได้รับมา จากแหล่งข่าวที่ถูกต้อง เชื่อถือได้ เปิดโอกาสรับฟังการชี้แจงข้อมูลที่ถูกต้องจากหน่วยงานที่รับผิดชอบโดยตรง เพื่อไม่ให้สร้างความสับสนในสังคม” นางสาวรัชดา ฯ กล่าว
วันเสาร์ที่ 10 กันยายน 2565
ประกันสังคมต่อยอดนโยบายรัฐบาลดิจิทัล ยกระดับการบริการ จ่ายเงินทดแทนกรณีเจ็บป่วย คลอดบุตร ทุพพลภาพ ตาย ว่างงาน ผ่านระบบพร้อมเพย์  เริ่ม 12 กันยายนนี้
รองโฆษกรัฐบาลเผยประกันสังคมต่อยอดนโยบายรัฐบาลดิจิทัล ยกระดับการบริการ จ่ายเงินทดแทนกรณีเจ็บป่วย คลอดบุตร ทุพพลภาพ ตาย ว่างงาน ผ่านระบบพร้อมเพย์  เริ่ม 12 กันยายนนี้
วันนี้(10ก.ย.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าปัจจุบันจำนวนผู้ใช้อินเทอร์เน็ตผ่านอุปกรณ์สื่อสารเคลื่อนที่อยู่ในระดับสูงทำให้สัดส่วนของการดำเนินธุรกรรมผ่านช่องทางออนไลน์การชำระค่าสินค้าและบริการ รวมถึงการรับบริการจากภาครัฐมีสัดส่วนที่เพิ่มขึ้นสอดคล้องกับเป้าหมายของรัฐบาลที่มุ่งส่งเสริมและสนับสนุนบูรณาการทำงานของหน่วยงานภาครัฐให้สามารถการเปิดเผยข้อมูลภาครัฐผ่านเทคโนโลยีดิจิทัลโดยหลายๆหน่วยงานได้ขับเคลื่อนนโยบายรัฐบาลดิจิทัลจนเกิดผลเป็นรูปธรรมสร้างความพึงพอใจต่อประชาชนผู้มาใช้บริการ
นางสาวรัขดาฯกล่าวว่าสำนักงานประกันสังคมเป็นอีกหน่วยงานหนึ่งที่ตอบสนองนโยบายรัฐบาลยกระดับการให้บริการเพิ่มช่องทางการจ่ายเงินประโยชน์ทดแทนกองทุนประกันสังคมกรณีเจ็บป่วยคลอดบุตรทุพพลภาพตายและว่างงานให้กับผู้ประกันตนมาตรา33มาตรา39และผู้มีสิทธิผ่านระบบพร้อมเพย์ เริ่มตั้งแต่วันที่12กันยายน2565เป็นต้นไปเพื่อเพิ่มความสะดวกรวดเร็วโปร่งใสและลดความผิดพลาด
"ผู้ประกันตนไม่ต้องยื่นสำเนาหน้าบัญชีเงินฝากธนาคารกับสำนักงานประกันสังคมในการขอรับประโยชน์ทดแทนแต่ต้องลงทะเบียนพร้อมเพย์ด้วยเลขบัตรประจำตัวประชาชนกับธนาคารที่ผู้ประกันตนเปิดบัญชีไว้ได้ทุกธนาคารทั้งนี้ผู้ประกันตนสามารถยื่นเอกสารขอรับประโยชน์ทดแทนได้ที่สำนักงานประกันสังคมทุกจังหวัดสอบถามข้อมูลเพิ่มเติมโทร.1506ตลอด24ชั่วโมง"นางสาวรัชดาฯกล่าว
—————-
วันศุกร์ที่ 30 กันยายน 2565
กรมทางหลวง รายงานสถานการณ์น้ำท่วมประจำวันที่ 30 กันยายน 2565
พบทางหลวงถูกน้ำท่วม 12 จังหวัด การจราจรผ่านไม่ได้ 8 แห่ง พร้อมเร่งช่วยเหลือผู้ประสบภัยและเฝ้าระวังอย่างต่อเนื่อง
กรมทางหลวง (ทล.) กระทรวงคมนาคม โดยฝ่ายประชาสัมพันธ์ ได้ทำการสรุปสถานการณ์อุทกภัยและดินสไลด์บนทางหลวง ผลกระทบจากพายุไต้ฝุ่นโนรู สถานการณ์ประจำวันที่ 30 กันยายน 2565 เวลา 13.30 น. พบทางหลวงถูกน้ำท่วม/ดินสไลด์ ในพื้นที่ 12 จังหวัด ได้แก่ จังหวัดขอนแก่นชัยภูมิ เลย ศรีสะเกษ สุรินทร์ บุรีรัมย์ นครราชสีมา ลพบุรี เพชรบูรณ์ สระบุรี ปราจีนบุรี และ ตาก จำนวน 41 สายทาง 58 แห่ง การจราจรผ่านไม่ได้ 8 แห่ง ดังนี้
1. จังหวัดชัยภูมิ ทางหลวงหมายเลข 2359 แหลมทอง - วังใหญ่ อำเภอภักดีชุมพล ช่วง กม. ที่ 53+500 - 53+600 ระดับน้ำ 100 เซนติเมตร การจราจรไม่สามารถผ่านได้ ให้ใช้เส้นทางเลี่ยงท้องถิ่นแทน
2. จังหวัดศรีสะเกษ ทางหลวงหมายเลข 221 แยกการช่าง - เชิงบันไดเขาพระวิหาร อำเภอกันทรลักษณ์ ช่วง กม. ที่ 58+300 - 62+700 ระดับน้ำ 30 - 50 เซนติเมตร รถเล็กไม่สามารถผ่านได้ ให้ใช้เส้นทางเลี่ยงท้องถิ่นแทน
3. จังหวัดสุรินทร์ ทางหลวงหมายเลข 2077 สังขะ - บัวเชด อ.สังขะ ช่วง กม. ที่ 50+250 - 51+750 ระดับน้ำ 40 ซม. การจราจรไม่สามารถผ่านได้ ให้ใช้เส้นทางเลี่ยงท้องถิ่นแทน
4. จังหวัดนครราชสีมา ทางหลวงหมายเลข 226 หัวทะเล - หนองกระทิง อำเภอจักราช ช่วง กม. ที่ 33+900 - 34+400 ระดับน้ำ 40 เซนติเมตร รถเล็กผ่านไม่ได้ ให้ใช้ทางเลี่ยงทางหลวงหมายเลข 4
5. จังหวัดเพชรบูรณ์ ทางหลวงหมายเลข 2216 โคกมน - กกกะทอน อ.หล่มเก่า ช่วง กม. ที่ 85+650 สะพานห้วยน้ำย่า (สะพานชั่วคราว) ได้รับความเสียหายจากน้ำท่วม การจราจรผ่านไม่ได้ แนะนำใช้ทางเลี่ยงสาย ทช.2012 บ้านตาดกลอย - บ้านหนองยาว มีเจ้าหน้าที่คอยอำนวยความสะดวกด้านการจราจร อยู่ระหว่างเข้าดำเนินการตรวจสอบ
6. จังหวัดเพชรบูรณ์ ทางหลวงหมายเลข 2275 แยกศรีเทพ - ซับบอน อ.วิเชียรบุรี ช่วง กม. ที่ 35+500 - 42+600 ระดับน้ำ 40 - 50 เซนติเมตร การจราจรไม่สามารถผ่านได้
7. จังหวัดเพชรบูรณ์ ทางหลวงหมายเลข 2275 แยกศรีเทพ - ซับบอน อ.วิเชียรบุรี ช่วง กม. ที่ 44+000 - 48+000 ระดับน้ำ 60 เซนติเมตร การจราจรไม่สามารถผ่านได้
8. จังหวัดเพชรบูรณ์ ทางหลวงหมายเลข 2275 แยกศรีเทพ - ซับบอน อ.วิเชียรบุรี ช่วง กม. ที่ 61+000 - 63+000 ระดับน้ำ 60 เซนติเมตร การจราจรไม่สามารถผ่านได้
ทั้งนี้ ขอให้ประชาชนเดินทางด้วยความระมัดระวัง ปฏิบัติตามป้ายเตือนน้ำท่วม ป้ายแนะนำ และคำแนะนำของเจ้าหน้าที่อย่างเคร่งครัด เพื่อความปลอดภัยในการเดินทาง พร้อมช่วยเหลือผู้ประสบภัยและเผ้าระวังสถานการณ์ตลอดเวลา หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันศุกร์ที่ 21 ตุลาคม 2565
การประชุมหารือโต๊ะกลมระหว่างสภาที่ปรึกษาทางธุรกิจเอเปคและเครือข่ายการพัฒนาเพื่อการเงินที่ยั่งยืน
ปาฐกถาพิเศษและเสวนาของ รมว.คลัง “การขับเคลื่อนการเงินที่ยั่งยืน:บทบาทของความร่วมมือภาครัฐและเอกชน ภายใต้กรอบการประชุม รมว.คลังเอเปค” ในการประชุมหารือโต๊ะกลมระหว่างสภาที่ปรึกษาทางธุรกิจเอเปคและเครือข่ายการพัฒนาเพื่อการเงินที่ยั่งยืน วันที่ 21 ต.ค.2565
นายอาคม เติมพิทยาไพสิฐ รัฐมนตรีว่าการกระทรวงการคลัง ได้กล่าวปาฐกถาพิเศษและร่วมเสวนาในการประชุมหารือโต๊ะกลมระหว่างสภาที่ปรึกษาทางธุรกิจเอเปค (APEC Business Advisory Council: ABAC) และเครือข่ายการพัฒนาเพื่อการเงินที่ยั่งยืน (Sustainable Finance Development Network: SFDN) ในหัวข้อ “การขับเคลื่อนการเงินที่ยั่งยืน:บทบาทของความร่วมมือภาครัฐและเอกชนภายใต้กรอบการประชุมรัฐมนตรีว่าการกระทรวงการคลังเอเปค (Advancing Sustainable Finance: The Role of Public-Private Collaboration under the APEC Finance Ministers’ Process) เมื่อวันที่ 21 ตุลาคม 2565 ณ โรงแรมสยามเคมปินสกี้ กรุงเทพฯ
รัฐมนตรีว่าการกระทรวงการคลังกล่าวถึงหัวข้อหลักของการดำรงตำแหน่งเจ้าภาพจัดการประชุมเอเปคของประเทศไทย “Open. Connect. Balance.” หรือ “เปิดกว้างสร้างสัมพันธ์เชื่อมโยงกันสู่สมดุล” โดยประเทศไทยมีประเด็นสำคัญ (Priorities) ของกรอบการรัฐมนตรีว่าการกระทรวงการคลังเอเปค ภายใต้แนวคิด “ขับเคลื่อนเศรษฐกิจดิจิทัล มุ่งสู่การเงินการคลังยั่งยืน (Advancing Digitalization, Achieving Sustainability) เพื่อมุ่งสู่การเติบโตที่ยั่งยืนหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการเปลี่ยนแปลงสภาพภูมิอากาศซึ่งมีแนวโน้มที่จะส่งผลกระทบต่อทั้งสิ่งแวดล้อมเศรษฐกิจและสังคมมากขึ้นในอนาคต
สำหรับการขับเคลื่อนการเงินที่ยั่งยืน รัฐมนตรีว่าการกระทรวงการคลังเน้นย้ำถึงความสำคัญของการยกระดับของบทบาทของภาครัฐในการพัฒนาสภาพแวดล้อม (Ecosystem) ของตลาดทุนทั้งระบบ โดยการใช้เครื่องมือทางด้านการเงินและการคลังการวางรากฐานการจัดกลุ่มกิจกรรมทางเศรษฐกิจสีเขียวตามนิยามเดียวกันและการสร้างมาตรฐานการเปิดเผยข้อมูลเพื่อดึงดูดการลงทุนสู่โครงการที่ให้ความความสำคัญในเรื่องสิ่งแวดล้อมสังคมและธรรมาภิบาล(Environment, Social, Governance: ESG)รวมทั้งการหาแนวทางใหม่ ๆ ในการจัดหาแหล่งทุนของภาครัฐ ซึ่งประเทศไทยได้มีการออกพันธบัตรรัฐบาลเพื่อความยั่งยืน (Sustainability Bond) เพื่อระดมทุนไปใช้ในโครงการเพื่อการพัฒนาทางด้านสิ่งแวดล้อมและสังคมแล้ว เช่น โครงการรถไฟฟ้าสายสีส้ม และโครงการช่วยเหลือเยียวยาและบรรเทาความเดือดร้อนแก่ผู้ได้รับผลกระทบจากโควิด-19 เป็นต้น ทั้งนี้ รัฐมนตรีว่าการกระทรวงการคลังได้กล่าวเน้นย้ำถึงการส่งเสริมให้มีความร่วมมือที่แน่นแฟ้นกับภาคเอกชนและทุกภาคส่วน การสร้างสภาพแวดล้อมที่เอื้อต่อการลงทุนและการระดมทุนเพื่อโครงการด้านสิ่งแวดล้อมเพื่อเปลี่ยนผ่านสู่ภูมิทัศน์ภาคการเงินรูปแบบใหม่ที่ใส่ใจต่อปัญหาด้านสิ่งแวดล้อมและนำไปสู่เศรษฐกิจที่มีการเติบโตอย่างยั่งยืนต่อไป
กองนโยบายเศรษฐกิจระหว่างประเทศ สำนักงานเศรษฐกิจการคลัง
โทร. (02) 273-9020 ต่อ 3603/3617
วันจันทร์ที่ 10 ตุลาคม 2565
ครม. ไฟเขียว (ร่าง) กฎกระทรวงฯ ยกระดับมาตรฐาน “ฟาร์มสุกร” ผู้บริโภคปลอดภัย เพิ่มศักยภาพการผลิตสุกรไทย
.....
ที่ประชุม ครม. (5 ต.ค. 65) อนุมัติหลักการร่างกฎกระทรวงกำหนดมาตรฐานสินค้าเกษตร สำหรับการปฏิบัติทางการเกษตรที่ดีสำหรับ “ฟาร์มสุกร” เป็นมาตรฐานบังคับ เพื่อยกระดับมาตรฐานการผลิตสุกรตั้งแต่ระดับฟาร์ม
.
โดยเป็นการกำหนด “แนวทางปฏิบัติที่ดี” สำหรับฟาร์มสุกรให้แก่ผู้ประกอบการที่เลี้ยงสุกรขุนตั้งแต่ 500 ตัวขึ้นไป และเลี้ยงสุกรแม่พันธุ์ ตั้งแต่ 95 ตัวขึ้นไป
.
นอกจากนี้ ยังกำหนดวันใช้บังคับตามขนาดและประเภทของฟาร์มสุกร แต่ “ไม่ใช้บังคับ” สำหรับฟาร์มสุกรที่ได้รับการรับรองมาตรฐานการเลี้ยงระบบปศุสัตว์อินทรีย์และหมูหลุมที่รับรองโดยกรมปศุสัตว์ ดังนี้
.
- สุกรขุน 500-1,499 ตัว หรือ แม่พันธุ์สุกร 95-119 ตัว จัดเป็น “ฟาร์มขนาดกลาง” ใช้บังคับเมื่อพ้นกำหนด 180 วัน นับตั้งแต่วันที่ประกาศในราชกิจจานุเบกษา
- สุกรขุน 1,500 ขึ้นไป หรือ แม่พันธุ์สุกร 120 ตัวขึ้นไป จัดเป็น “ฟาร์มขนาดใหญ่” ใช้บังคับเมื่อพ้นกำหนด 90 วัน นับแต่วันประกาศในราชกิจจานุเบกษา
.
ประโยชน์ที่คาดว่าจะได้รับจากแนวปฏิบัติดังกล่าว จะช่วยสร้างความมั่นใจ ความปลอดภัยต่อผู้บริโภค ตลอดจนการป้องกันและควบคุมโรคระบาดในสุกรได้อย่างมีประสิทธิภาพ ลดปัญหาผลกระทบต่อสิ่งแวดล้อม เพิ่มศักยภาพในการผลิตและการค้าผลิตภัณฑ์สุกรของประเทศ
.
อ่านเพิ่มเติม คลิก https://www.thaigov.go.th/news/contents/details/60085
#ไทยคู่ฟ้า #สื่อสารรัฐบาลไทย
-------------------
วันเสาร์ที่ 10 กันยายน 2565
รัฐมนตรีว่าการกระทรวงกลาโหมสั่งทุกเหล่าทัพ หนุนเสริมรัฐบาล และ กทม.
ช่วยวิกฤตน้ำท่วม กำชับเร่งเปิดทางน้ำ ดูแลวัดโรงเรียน และเสริมรถรับส่งประชาชน
โฆษก กห. กล่าวถึง สถานการณ์ฝนตกหนักสะสมต่อเนื่องในหลายพื้นที่ทั่วประเทศจากมรสุมพาดผ่าน เกิดมวลน้ำสะสมจำนวนมากไหลลงพื้นที่ต่ำและแม่น้ำสายหลัก ประกอบกับเขตเมืองที่ขยายตัวทับเส้นทางระบายน้ำ และเกิดการอุดตันของระบบระบายน้ำ เป็นเหตุให้พื้นที่ต่ำชุมชนเขตเมือง รวมทั้งพื้นที่ขวางเส้นทางระบายน้ำและพื้นที่ต่ำริมลำน้ำสายหลักได้รับผลกระทบหลายพื้นที่จังหวัด รวมทั้ง กรุงเทพมหานครและปริมณฑล
พลเอก ประยุทธ์ จันทร์โอชา รัฐมนตรีว่าการกระทรวงกลาโหม สั่งการทุกเหล่าทัพ ยังคงความสนับสนุนรัฐบาล โดยกระจายกำลังพล เครื่องมือช่าง ยานพาหนะ ทั้งรถและเรือ อากาศยานไร้คนขับ เครื่องสูบน้ำและเรือดันน้ำ รวมทั้งชุดกู้ภัยและชุดแพทย์เคลื่อนที่ เข้าไปเสริมทำงานร่วมกับ หน่วยงานหลักโดยกรมป้องกันและบรรเทาสาธารณภัยของแต่ละจังหวัดและจิตอาสา ช่วยเหลือประชาชนในหลายพื้นที่ ทั้งพื้นที่วิกฤตที่น้ำป่าไหลหลากเกิดน้ำท่วมฉับพลัน พื้นที่เขตเมืองและชุมชนที่น้ำท่วมขังสูง เส้นทางที่ถูกตัดขาด บ้านเรือนประชาชนที่ชำรุดเสียหาย
ทุกเหล่าทัพ ที่มีหน่วยทหารในพื้นที่ ยังคงกระจายกำลังและเสริมกำลังเข้าไปช่วยเหลือประชาชนในพื้นที่วิกฤตและพื้นที่ที่ได้รับความเสียหาย ทั้งการแจ้งเตือน ช่วยยกของขึ้นที่สูง อพยพประชาชนจากพื้นที่เสี่ยงเข้าพื้นที่ปลอดภัย การแจกสิ่งของบรรเทาทุกข์และจัดชุดแพทย์เคลื่อนที่เข้าดูแลประชาชนที่ยังอยู่ในพื้นที่ การจัดชุดครัวเคลื่อนที่และจัดทำอาหารกระจายแจกจ่าย การบรรจุกระสอบทรายจัดทำคันกั้นน้ำ การเปิดทางน้ำและเร่งระบายน้ำจากพื้นที่น้ำท่วมขังลงแม่น้ำสายหลัก การลอกสวะที่ขวางอุดตันทางน้ำในพื้นที่ การซ่อมแซมถนนที่ถูกตัดขาด เป็นต้น
สำหรับพื้นที่ กรุงเทพมหานคร และปริมณฑล พลเอก ประยุทธ์ ฯ ได้สั่งการเพิ่มเติมให้ทุกเหล่าทัพ ยังคงเกาะติดเฝ้าระวังสถานการณ์น้ำและสภาพอากาศต่อเนื่อง โดยเฉพาะให้สนับสนุน กทม. เร่งลอกสวะจำนวนมากที่อุดตันทางน้ำ ทั้งช่องและท่อระบายน้ำตามถนน รวมถึงเศษสวะที่ขวางทางน้ำคูคลองและประตูระบายน้ำ เพื่อเร่งระบายน้ำลงลำนำ้สายหลัก และขอให้เข้าไปช่วยดูแลศาสนสถานและโรงเรียนที่ได้รับผลกระทบ รวมทั้งให้แบ่งมอบพื้นที่ จัดยานพาหนะเข้าเสริมรถสาธารณะ อำนวยความสะดวกกระจายรับส่งประชาชนจากระบบขนส่งสาธารณะเข้าพื้นที่
……….
สามารถดาวโหลดคลิปได้ที่นี่ !!
วันเสาร์ที่ 5 พฤศจิกายน 2565
รัฐมนตรีว่าการกระทรวงยุติธรรม เร่งคลอดระบบ Blockchain แจ้งเบาะแสยาเสพติด แบบไม่รู้ตัวตน คาด ประชาชน กล้าแจ้งมากขึ้น หวังช่วยลดข่าวหลอนยาก่อเหตุ
รัฐมนตรีว่าการกระทรวงยุติธรรม เร่งคลอดระบบ Blockchain แจ้งเบาะแสยาเสพติด แบบไม่รู้ตัวตน คาด ประชาชน กล้าแจ้งมากขึ้น หวังช่วยลดข่าวหลอนยาก่อเหตุ  “วิชัย” เชื่อ ช่วยให้ยึดทรัพย์ได้ตามเป้า แจง เงินไม่ได้เข้ากองทุนทันที ต้องมีขั้นตอนใช้เวลากว่า 2 ปี
วันที่ 5 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการพัฒนา ระบบ Blockchain ในการแจ้งเบาะแสยาเสพติด และรับเงินรางวัลนำจับว่า ตนได้หารือกับหน่วยงานที่เกี่ยวข้อง ทั้ง นายวิชัย ไชยมงคล เลขาธิการ ป.ป.ส. พล.ต.ต.บรรพต มุ่งขอบกลาง รองผู้บัญชาการตำรวจปราบปรามยาเสพติด เพื่อติดตามการพัฒนา ระบบ Blockchain ในการแจ้งเบาะแสยาเสพติด เพื่อสร้างความปลอดภัยให้กับผู้แจ้งเบาะแส ที่จะไม่สามารถพิสูจน์ตัวตนผู้แจ้งได้
โดยนายสมศักดิ์ กล่าวอีกว่า ระบบ Blockchain ในการแจ้งเบาะแสยาเสพติด เราคิดค้นขึ้น เพื่อแก้ปัญหา ประชาชนไม่กล้าแจ้งเบาะแสยาเสพติด เนื่องจากกังวลว่า จะไม่ปลอดภัย ตนจึงได้ให้หน่วยงานที่เกี่ยวข้อง จัดทำระบบให้มีความปลอดภัย โดยตนได้สั่งการเรื่องนี้ ไปตั้งแต่เดือนกันยายน ที่ผ่านมา ซึ่งก็มีความคืบหน้าเป็นลำดับ แต่ยังรู้สึกช้าไป เพราะต้องรอขั้นตอนการอนุมัติใช้เงินศึกษา ประมาณ 8-9 แสนบาท ซึ่งตนต้องการให้เสร็จก่อนสิ้นเดือนพฤศจิกายนนี้ เพราะขณะนี้ ยังเกิดข่าวคนหลอนยาเสพติด ก่อเหตุทำร้ายผู้อื่นอย่างต่อเนื่อง จึงต้องการระบบแจ้งเบาะแส ที่มีชั้นความลับสูงมาก มาเป็นหนึ่งในกลไกแก้ปัญหายาเสพติด
ขณะที่ พล.ต.ต.บรรพต กล่าวว่า ระบบ Blockchain จ่ายรางวัลนำจับ เป็นเรื่องที่ต่างชาติให้ความสนใจ โดยตนได้พูดคุยกับหน่วยงานของต่างประเทศ ได้แลกเปลี่ยนความคิดเห็นว่า ระบบที่เรากำลังทำนี้ ยังไม่มีประเทศใดทำ ซึ่งเป็นเรื่องที่ดี จะได้มีเครื่องมือหลากหลายในการแก้ปัญหายาเสพติด เพราะระบบนี้ จะไม่มีใครทราบว่า ใครเป็นคนแจ้งเบาะแส โดยจะมีความปลอดภัยที่สูงมาก ไม่สามารถมีการแฮ็กระบบได้ ซึ่งก็จะช่วยให้ประชาชน กล้าแจ้งเบาะแสมากขึ้น โดยขั้นตอนขณะนี้ ได้ให้สถาบันเทคโนโลยีพระจอมเกล้าเจ้าคุณทหารลาดกระบัง ศึกษาวิจัยเทียบระบบเก่า กับระบบใหม่ เพื่อทำให้ระบบนี้ มีความสมบูรณ์มากขึ้น และกลายเป็นเครื่องมือที่สำคัญ ในการแก้ปัญหายาเสพติด
ส่วน นายวิชัย กล่าวว่า ระบบ Blockchain ในการแจ้งเบาะแสยาเสพติด จะสามารถช่วยให้ประชาชนกล้าแจ้งเบาะแส และจะช่วยทำให้ ป.ป.ส. สามารถยึดอายัดทรัพย์ของขบวนการค้ายาเสพติด ได้ตามเป้า 1 แสนล้านบาท ซึ่งการอายัดทรัพย์นั้น สังคมยังเกิดความเข้าใจที่คาดเคลื่อน เพราะการอายัด ไม่ได้นำเงินเข้ากองทุนยาเสพติดทันที แต่ต้องมีขั้นตอน เช่น เมื่อเจ้าหน้าที่ เข้าไปยึดอายัดทรัพย์ ก็ต้องมีการกลั่นกรอง โดยให้ เลขาธิการ ป.ป.ส. ออกคำสั่งยึดอายัดชั่วคราว และส่งต่อไปคณะอนุกรรมการตรวจสอบทรัพย์สินของแต่ละภาค จากนั้น ก็จะนำเข้าสู่การพิจารณาของคณะกรรมการตรวจสอบทรัพย์สิน ก่อนส่งให้อัยการ และส่งศาลพิจารณาตามลำดับ ถึงจะสามารถมีคำสั่งยึดทรัพย์เข้ากองทุนยาเสพติดได้ ซึ่งขั้นตอนทั้งหมด ต้องใช้เวลาประมาณ 2 ปี และเงินกองทุนฯก็ไม่สามารถใช้โดยพลการได้ ต้องมีการขออนุมัติจากกรมบัญชีกลางก่อน